Ана Ахматова
Очите ми молят пощада…

Превод от руски: Иван Николов, 1974

chitanka.info

Очите ми молят пощада.

И как да мълча, научи ме,

когато в слуха ми попада

звънливото негово име?

Вървя край зелена морава

по път, върху талпи проправен.

И вятър над мене повява,

по пролетно свеж и неравен.

Сърцето ми смътно дочува,

че вест отдалеч е донесъл.

Аз зная, че той съществува,

че той е безгрижен и весел.

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.